**ЦЕНТЪР ЗА СПЕШНА МЕДИЦИНСКА ПОМОЩ-ВРАЦА**

**3000 гр. Враца, бул. «Втори юни» № 68, тел. 092/620386, факс 092/620386**

**Web address:** **http://www.csmp-vratsa.com/, e-mail: csmp\_vr@abv.bg**

**УТВЪРЖДАВАМ:……………………………..**

**Д-Р ДИМИТЪР ДИМИТРОВ**

**ЗА****ДИРЕКТОР**

**/съгласно Заповед № 68 от 15.01.2019 г./**

Подписът заличен на основание чл. 2 от ЗЗЛД

**Д О К У М Е Н Т А Ц И Я**

**за участие в процедура – по събиране на оферти с обява по реда на Закона за обществените поръчки за избор на изпълнител на обществена поръчка с**

**предмет:**

**„ДОСТАВКА НА ЛЕКАРСТВЕНИ ПРОДУКТИ, СЪГЛАСНО НАРЕДБА № 25 НА МЗ ЗА ОКАЗВАНЕ НА СПЕШНА ПОМОЩ И ДОСТАВКА НА ГАЛЕНО-ФАСОВЪЧНИ ПРОДУКТИ ЗА НУЖДИТЕ НА ЦЕНТЪР ЗА СПЕШНА МЕДИЦИНСКА ПОМОЩ - ВРАЦА ЗА 2019 - 2020 Г.“**

**Февруари 2019 г.**

**С Ъ Д Ъ Р Ж А Н И Е:**

**РАЗДЕЛ I. ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА.**

**РАЗДЕЛ ІІ. ТЕХНИЧЕСКИ СПЕЦИФИКАЦИИ.**

**РАЗДЕЛ ІІІ.** **КРИТЕРИИ ЗА ОЦЕНКА НА ОФЕРТИТЕ.**

**РАЗДЕЛ ІV. УКАЗАНИЯ ЗА ПОДГОТОВКА НА ОФЕРТАТА ЗА УЧАСТИЕ**

**РАЗДЕЛ V. ПРОЕКТ НА ДОГОВОР**

**РАЗДЕЛ VІ. ОБРАЗЦИ НА ДОКУМЕНТИ**

**РАЗДЕЛ І. ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА**

**ПОРЪЧКА**

**Предмет на обществената поръчка:** „Доставка на лекарствени продукти, съгласно Наредба № 25 на МЗ за оказване на спешна медицинска помощ и доставка на галено-фасовъчни продукти за нуждите на ЦСМП – Враца за 2019 - 2020 г.”.

**Обособени позиции:** Няма

**Код по общия терминологичен речник (CPV):**

33690000-Разни медикаменти

**Срок за изпълнение на поръчката** – текущо през годината за срок не повече от дванадесет месеца, считано от датата на сключване на договора или до достигане на крайната стойност на договора. При сключване на нов договор със същия предмет въз основа на рамково споразумение, договорът по настоящата обществена поръчка ще бъде прекратен.

**Количество и прогнозна стойност на поръчката:**

Съгласно техническата спецификация – Списък на лекарствени продукти за нуждите на ЦСМП – Приложение № 1, неразделна част от настоящата документация.

Общата прогнозна стойност на поръчката е: до **50 000** **лв. (петдесет хиляди лева) без ДДС или 60 000 лв. /шестдесет хиляди лева/ с ДДС**.

**Цени и начин на плащане:**

Поръчката се финансира със средствата от бюджета на ЦСМП – Враца.

Стойността на поръчката се определя в български лева, без ДДС и се оферира от участника.

Цената на офертното предложение се представя в лева без ДДС, като се изписва цифром и словом. Ценовото предложение задължително включва пълния обем лекарствени продукти по Приложение № 1 от настоящата документация.

**Плащането ще се осъществява, както следва:**

Възложителят заплаща стойността на възложените доставки съгласно Проекта на договор – неразделна част от настоящата документация.

**Възможност за представяне на варианти:**

Не се допускат варианти в офертите.

**РАЗДЕЛ ІІ. ТЕХНИЧЕСКИ СПЕЦИФИКАЦИИ.**

СъгласноСписък на лекарствени продукти за нуждите на ЦСМП – Приложение № 1, неразделна част от настоящата документация.

**РАЗДЕЛ ІІІ.** **КРИТЕРИИ ЗА ОЦЕНКА НА ОФЕРТИТЕ.**

Критерият за оценка на офертите е **„НАЙ- НИСКА ЦЕНА“,** съгласно чл. 70, ал. 2, т. 1 от ЗОП.

**РАЗДЕЛ ІV. УКАЗАНИЯ ЗА ПОДГОТОВКАТА НА ОФЕРТАТА ЗА УЧАСТИЕ**

**Общи изисквания**

С настоящата документация се определят правилата за подготовка на офертата и изискванията към участниците в процедура – по събиране на оферти с обява по реда на Закона за обществените поръчки за избор на изпълнител на обществена поръчка с предмет: „Доставка на лекарствени продукти, съгласно Наредба № 25 на МЗ за оказване на спешна медицинска помощ и доставка на галено-фасовъчни продукти за нуждите на ЦСМП – Враца за 2018 - 2019 г.”.

Възложителят предоставя неограничен, пълен, безплатен и пряк достъп до документацията по електронен път. Същата е публикувана на интернет адрес: http://www.csmp-vratsa.com/bg/obshtestveni-porachki/, раздел „Профил на купувача”.

**Участие в процедурата:**

В процедурата се допуска всеки участник, който отговаря на предварително обявените от Възложителя условия.

Не може да участва в процедурата за възлагане на обществена поръчка участник, който:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352-353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения, установени с акт на компетентен орган съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5 от ЗОП;

5. е установено, че е представил документ с невярно съдържание, свързан с удостоверяване на липсата на основания за отстраняване или на изпълнението на критериите за подбор;

6. е установено, че не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

7. за когото е налице конфликт на интереси, който не може да бъде отстранен.

8. Не могат да участват в обществената поръчка лица, регистрирани в юрисдикции с преференциален данъчен режим или са свързани с лица, регистрирани в юрисдикции с преференциален данъчен режим, освен ако са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, ако е приложимо.

Участникът трябва да заяви в офертата си дали при изпълнение на поръчката ще ползва подизпълнители, както и дела от поръчката, който ще им възложат. С офертата трябва да се представят и доказателства, че подизпълнителите отговарят на критериите за подбор в обществената поръчка, съгласно чл. 66, ал. 2 от ЗОП, съобразно вида и дела от поръчката, който ще изпълняват, както и че за тях не са налице основанията за отстраняване от процедурата.

Всички разходи за подготовка и участие в процедурата са за сметка на участника.

**Възложителят поставя следните минимални изисквания:**

1. **Годност за упражняване на професионална дейност, включително изисквания във връзка с вписването в професионални или търговски регистри:**

Участникът трябва да има право да извършва търговия на едро с лекарствени продукти и наркотични вещества, т.е. трябва в негова полза да има издадени:

- Валидно разрешение за търговия на едро с лекарствени продукти, съгласно чл. 195 от ЗЛПХМ /когато участникът не е производител/: за лицата по чл.195, ал. 2 от ЗЛПХМ – разрешение за търговия на едро по чл. 202 от ЗЛПХМ, съответно за лицата по чл.195, ал. 1 от ЗЛПХМ – валидно удостоверение за регистрация за търговия на едро на територията на Република България по чл. 203 от ЗЛПХМ, респ. валидно разрешение за производство на съответните лекарствени продукти, съгласно чл. 196, ал. 1 от ЗЛПХМ /когато участникът е производител/, респ. валидно разрешение за внос на съответните лекарствени продукти, съгласно чл. 196, ал. 2 от ЗЛПХМ /когато участникът е вносител/, издадени от Изпълнителния директор на ИАЛ;

-Валидна лицензия за дейности /в т.ч. търговия/ с наркотични вещества, издадена от Министъра на здравеопазването или от оправомощен от него заместник-министър;

**За доказване съответствие с поставените изсквания, се представят:**

- Валидно разрешение за търговия на едро с лекарствени продукти, съгласно чл. 195 от ЗЛПХМ /когато участникът не е производител/: за лицата по чл.195, ал. 2 от ЗЛПХМ – разрешение за търговия на едро по чл. 202 от ЗЛПХМ, съответно за лицата по чл.195, ал. 1 от ЗЛПХМ – валидно удостоверение за регистрация за търговия на едро на територията на Република България по чл. 203 от ЗЛПХМ, респ. валидно разрешение за производство на съответните лекарствени продукти, съгласно чл. 196, ал. 1 от ЗЛПХМ /когато участникът е производител/, респ. валидно разрешение за внос на съответните лекарствени продукти, съгласно чл. 196, ал. 2 от ЗЛПХМ /когато участникът е вносител/, издадени от Изпълнителния директор на ИАЛ;

- Валидна лицензия за дейности /в т.ч. търговия/ с наркотични вещества, издадена от Министъра на здравеопазването или от оправомощен от него заместник-министър.

**2. Технически и професионални възможности:**

- участникът трябва да е изпълнил не по-малко от 3 (три) дейности, с предмет и обем идентичен или сходен с предмета на настоящата поръчка, през последните три години, считано от датата на подаване на офертата.

\* под дейност, сходна с предмета на поръчката следва да се има предвид изпълнени договори за доставка на лекарствени продукти.

Участниците трябва да представят доказателства за техническите си възможности и/или квалификация за изпълнение на обекта на обществената поръчка, като представят следните документи:

- Списък на доставките или услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената доставка или услуга. Оферираните продукти следва да са разрешени съгласно законодателството за производство, употреба и търговия с медикаменти с остатъчен срок на годност - не по-малък от една година.

**Оферта**

**Общи положения**

1. Всеки участник в процедурата има право да представи само една оферта за участие в процедурата. Офертата се представя за всички продукти.

2. До изтичането на срока за подаване на офертите всеки участник може да промени, да допълни или да оттегли офертата си.

3. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. Едно физическо или юридическо лице може да участва само в едно обединение.

4. С офертата си участниците може без ограничения да предлагат ползването на подизпълнители.

5. Свързани лица или свързани предприятия не могат да бъдат самостоятелни участници в процедурата.

6. Подаването на офертата означава, че участникът приема изцяло всички специални и общи правила, определени в настоящата документация. Всяка клауза за обратното ще доведе до отстраняване на офертата на участника.

7. Офертата за участие се изготвя на български език.

**Обмен на информация:**

Обменът на информация между възложителя и участниците ще се извършва по пощата, по куриер, по факс, по електронен път при условията и по реда на Закона за електронния документ и електронния подпис, или чрез комбинация на тези средства.

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес: гр. Враца, бул. „Втори юни“ № 68, сградата на ЦСМП –Враца, всеки работен ден от 09:00 ч. до 12:00 ч. и от 13:00 ч. до 16:30 ч., най-късно до часа и датата, посочени в обявата за обществената поръчка.

**Съдържание на офертата:**

Документите, съдържащи се в офертата, се представят в запечатана непрозрачна опаковка, върху която се посочват:

a) наименованието на участника, включително участниците в обединението, когато е приложимо;

б) адрес за кореспонденция, телефон и по възможност – факс и електронен адрес;

в) наименованието на поръчката;

Срокът на валидност на офертите не може да бъде по-кратък от 60 (шестдесет) календарни дни, считано от крайния срок за получаване на офертите.

Документите, които се поставят в запечатаната непрозрачна опаковка са:

1. Представяне на участника
2. Декларация за запознаване с условията на поръчката
3. Декларация по чл. 66 от ЗОП
4. Декларация за съгласие за участие като подизпълнител
5. Декларация по чл. 101, ал. 11 от ЗОП
6. По чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от участник/ подизпълнител
7. Декларация по чл. 59, ал. 1, т. 3 от Закона за мерките срещу изпирането на пари
8. Декларация за липса на обстоятелствата по чл. 54, ал. 1, т. 1, 2 и 7 от ЗОП
9. Декларация за липса на обстоятелствата по чл. 54, ал. 1, т. 3, 4 и 5 от ЗОП
10. Списък на доставките, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената доставка. Оферираните продукти следва да са разрешени съгласно законодателството за производство, употреба и търговия с медикаменти с остатъчен срок на годност - не по-малък от една година
11. Всички докумети, доказващи Годност за упражняване на професионална дейност, посочени в настоящата документация
12. Декларация по чл. 102, ал. 1 от ЗОП
13. Техническо предложение, съдържащо подробно предложението за изпълнение на поръчката в съответствие с техническите спецификации и изискванията на възложителя
14. Декларация за валидност на офертите
15. Декларация за съгласие с клаузите на проекта на договор
16. Ценово предложение - поставено в отделен запечатан, непрозрачен плик с надпис „Предлагани ценови параметри“
17. Документ за упълномощаване, когато лицето, което подава офертата не е законният представител на участника
18. Опис на документите и информацията, съдържащи се в офертата, подписан от участника

Приложените към офертата документи да са подредени в гореизброения ред за улеснение работата на комисията по разглеждане и оценка на офертите. Документите, включващи информация, представляваща фирмена и/или търговска тайна, следва да се представят с гриф “Търговска тайна”.

**Запечатан плик „Предлагани ценови параметри“ :**

Относно документите, които се поставят в Плика - „Предлагани ценови параметри“:

Центрирано на плика се изписва „Предлагани ценови параметри“ и в него се поставя Ценово предложение /по образец/. С него участникът отправя до Възложителя своето ценово предложение за изпълнението на договора. Ценовото предложение трябва да бъде подписано и подпечатано от законния представител на лицето, което подава предложението или от упълномощено от него лице. В случай че ценовото предложение е подписано от друго лице, то за същото трябва да бъде представено изрично нотариално заверено пълномощно, от което да е видно, че упълномощеното лице има право да подписва и подпечатва ценови предложения.

- Цената за изпълнение на доставката по настоящата обществена поръчка следва да бъде предложена в лева без включен (ДДС) и с включен ДДС за всеки един от продуктите. Участникът, предложил най-ниска единична цена, се определя за изпълнител. При аритметични несъответствия между единичната и общата цена за дадена позиция, под внимание се взима предложената единична цена.

- В случай, че двама или повече кандидати предложат една и съща единична цена, Комисията провежда публичен жребий за определяне на изпълнител измежду класираните двама или повече кандидати, дали една и съща най-ниска цена

- Извън плика с надпис „Предлагани ценови параметри ” не трябва да е посочена никаква информация относно цената.

- Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата.

**Всички изискуеми от ВЪЗЛОЖИТЕЛЯ документи и Плика с предлаганите ценови параметри се поставят в запечатана непрозрачна опаковка, която се надписва по следния начин:**

ДО

………………………

(име на Възложителя)

………………………

(адрес на Възложителя)

**ОФЕРТА**

**за участие в процедура – по събиране на оферти с обява по реда на Закона за обществените поръчки за избор на изпълнител на обществена поръчка с**

**предмет:**

**„Доставка на лекарствени продукти, съгласно Наредба № 25 на МЗ за оказване на спешна медицинска помощ и доставка на галено-фасовъчни продукти за нуждите на ЦСМП – Враца за 2019 - 2020 г.”**

………………………………………..………………

(име на участника)

……………………………………………….……………

(адрес за кореспонденция - град, код, улица, номер)

…………………………………………………..……………

(лице за контакт,телефон, факс,електронен адрес)

**Опаковката трябва да бъде запечатана така, че да не може да бъде отворена, без да се наруши цялостта й.**

**Подаване на оферти**

Желаещите да участват в обществената поръчка, подават офертите си лично или чрез упълномощено лице, или по пощата, или с куриер на адрес: гр. Враца, бул. „Втори юни“ № 68, сградата на ЦСМП -Враца.

**Краен срок за подаване на офертите**

Крайният срок за подаване на офертите е посочен в обявата на обществената поръчка. Всеки участник следва да осигури своевременно получаване на офертата от Възложителя.

**Промени, оттегляне на оферти**

До изтичане на срока за получаване на оферти, всеки участник може да промени, да допълни или да оттегли офертата си.

**Приемане на оферти и връщане на оферти**

За получените оферти при възложителя се води регистър, в който се отбелязват:

1. подател на офертата за участие;

2. номер, дата и час на получаване;

При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящия регистър, за което на приносителя се издава документ.

Възложителят не приема за участие в процедурата и връща незабавно на участниците оферти, които са подадени след изтичане на крайния срок за получаване или в незапечатана, прозрачна или скъсана опаковка. Тези обстоятелства се отбелязват в регистъра.

**Разяснения по документите:**

При писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

**Сключване на договор за изпълнение**

Възложителят сключва договор за обществена поръчка с определения изпълнител в 30-дневен срок от датата на определяне на изпълнителя.

Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

**Дължими гаранции**

**Гаранция за изпълнение на поръчката**

Възложителят определя гаранция за изпълнение в размер на 1500 /хиляда и петстотин/ лв., представляваща 3 % (три на сто) от максималната стойност на договора без вкл. ДДС.

Задължение за представяне на гаранция за изпълнение възниква само за участника, определен за изпълнител на обществената поръчка.

Гаранцията за изпълнение има обезпечителна и обезщетителна функция: от една страна цели да стимулира изпълнителя към точно и качествено изпълнение на задълженията му по договора за обществена поръчка, а от друга страна – да послужи като обезщетение при недобросъвестно поведение от негова страна.

В случай че участникът представя банкова гаранция, то в същата следва да бъде посочен предметът на поръчката. Гаранцията трябва да бъде неотменима и безусловна, с възможност да се усвои изцяло или на части. Същата следва да съдържа задължение на банката-гарант да извърши безотказно и безусловно плащане при първо писмено искане на възложителя или упълномощено от него длъжностно лице. Валидността на гаранцията за изпълнение следва да бъде не по-малко от 60 календарни дни след изтичане на срока за изпълнение на договора.

Банковите разходи по откриването на гаранциите са за сметка на участниците. Разходите по евентуалното им усвояване – за сметка на възложителя. Участникът трябва да предвиди и заплати своите такси по откриване и обслужване на гаранцията така, че размерът й да не бъде по-малък от определения в настоящата поръчка.

Условията и сроковете за задържане или освобождаване на гаранцията за изпълнение се уреждат с договора за възлагане на обществената поръчка между възложителя и изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение без да дължи лихви за периода, през който средствата законно са престояли при него.

За неуредени в настоящите указания въпроси се прилагат разпоредбите на Закона за обществените поръчки и на Правилника за неговото прилагане.

**РАЗДЕЛ V. ПРОЕКТ НА ДОГОВОР**

ДОГОВОР

Днес, …………......... г., в гр. Враца

1. „ЦЕНТЪР ЗА СПЕШНА МЕДИЦИНСКА ПОМОЩ-ВРАЦА, ЕИК 106003602, със седалище и адрес на управление: Гр. Враца, бул. Втори юни № 68, представляван от Директора д-р Галина Илиева Лещарска – Младенова и Главен счетоводител Даниела Георгиева, наричани по-долу за краткост ВЪЗЛОЖИТЕЛ от една страна

и от друга страна

1. ………………………………………….., със седалище и адрес на управление: …………………………………………………………..ЕИК…………………………………, представлявано …………………………………………………….., в качеството на………………….., наричан по-долу ИЗПЪЛНИТЕЛ,

и на основание чл. 194 от ЗОП, във връзка с проведена процедура по събиране на оферти с обява по реда на Закона за обществените поръчки за избор на изпълнител на обществена поръчка с предмет: **„Доставка на лекарствени продукти, съгласно Наредба № 25 от 1999 г. на МЗ за оказване на спешна медицинска помощ и доставка на галено-фасовъчни продукти за нуждите на ЦСМП – Враца за 2019 - 2020 г.”**

се сключи настоящият договор, с който страните по него се споразумяха за следното:

**I. Предмет на договора**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни дейността, предмет на поръчката „Доставка на лекарствени продукти, съгласно Наредба № 25 на МЗ за оказване на спешна медицинска помощ и доставка на галено-фасовъчни продукти за нуждите на ЦСМП – Враца за 2019 - 2020 г.” съгласно Техническото си предложение (приложение № 1) и Техническата спецификация на Възложителя (приложение № 2).

**II. СРОК И МЯСТО ЗА ИЗПЪЛНЕНИЕ НА ДОГОВОРА**

**Чл. 2.** **(1)** Изпълнителят се задължава да изпълни дейността предмет на поръчката, в срок за срок не повече от дванадесет месеца, считано от датата на сключване на договора или до достигане на крайната стойност на договора. При сключване на нов договор със същия предмет въз основа на рамково споразумение, договорът по настоящата обществена поръчка ще бъде прекратен.

**(2)** Предаването се удостоверява с приемо - предавателен протокол, подписан в 2 екземпляра от упълномощени от ВЪЗЛОЖИТЕЛЯ и ИЗПЪЛНИТЕЛЯ лица.

**Чл. 3**. Мястото за изпълнението на договора е гр. Враца, ЦСМП-Враца.

**ІІI. ЦЕНА И НАЧИН НА ПЛАЩАНЕ**

**Чл. 4.** Общата стойност по договора е ………………………….**без ДДС или ……………………………………. с включен ДДС, отразено по първичните разплащателни документи в съответствие с действащото законодателство на регистрация на ИЗПЪЛНИТЕЛЯ,** съгласно Ценово предложение (приложение № 3), неразделна част от настоящия договор,като в това число са включени всички разходи и такси на ИЗПЪЛНИТЕЛЯ до мястото за изпълнение на поръчката съгласно чл. 3. Плащането се извършва за всяко заявено и доставено количество лекарствени продукти в срок от 60 календарни дни, считано от представяне на фактура и подписване на приемо-предватален протокол от страните по договора.

**Чл. 5. (1)** Плащанието по чл. 4 се извършва с платежно нареждане по сметка на ИЗПЪЛНИТЕЛЯ, както следва:

Банка: ……………………………………………………..

BIC: ……………………………………………………….

IBAN: ………………………………………………………

|  |
| --- |
| **(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени. |
|  |
| **(3)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на Раздел VІІ. |

**(4)** ИЗПЪЛНИТЕЛЯТ гарантира, че при промяна на законодателството, свързано с ценообразуването на лекарствените продукти ще уведоми ВЪЗЛОЖИТЕЛЯ и ще съобрази при следващата доставка своите цени с възникналите промени.

**(5)** ИЗПЪЛНИТЕЛЯТ фактурира в деня на експедицията стойността на доставеното количество лекарствени продукти.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6.** ИЗПЪЛНИТЕЛЯТ се задължава да изпълни задълженията си по договора и да упражнява всичките си права, с оглед защита интересите на ВЪЗЛОЖИТЕЛЯ.

**Чл. 7.** ИЗПЪЛНИТЕЛЯТ се задължава:

**1.** Да организира и осигури със собствен транспорт доставката на заявените лекарствени продукти до склада на ЦСМП-Враца, спазвайки условията за транспортиране, предвидени в Наредбата за търговия с лекарствени средства

**2.** Да доставя всички заявени лекарствени продукти не по- късно от 24 часа след тяхното заявяване.

**3.** При спешна необходимост от заявени лекарствени продукти, доставката се извършва в рамките на три часа.

**4.** Да предава доставените лекарствени продукти на Главна медицинска сестра на ЦСМП-Враца чрез фактура или двустранно подписан приемо-предавателен протокол в два екземпляра, за всяка една от страните.

**5.** Да гарантира осъществяването на оферираните преференции. ИЗПЪЛНИТЕЛЯТ гарантира качеството и годността на доставените лекарствени продукти. Ако същите не отговарят на необходимото качество и годност ВЪЗЛОЖИТЕЛЯ има право да откаже получаване на стоката и да иска подмяната й с друга качествена стока от същият вид.

**6.**  Да не предоставя на трети лица за ползване, както и да не използва в собствената си дейност извън настоящия договор материали или части от материали, изготвени за целта на изпълнението по договора;

**7.** Да сключи договор/договори за подизпълнение с посочените в офертата му подизпълнители в срок от ......... дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**8.** Да спазва действащите нормативни актове и технически норми при изпълнение на договора.

**Чл. 8.** ИЗПЪЛНИТЕЛЯТ има право:

**1.** Да иска от ВЪЗЛОЖИТЕЛЯ необходимото съдействие, включително предоставяне на необходимата информация и документи, за изпълнение на работата по този договор.

**2.** Да иска проверка и текущо приемане на работата чрез определени от ВЪЗЛОЖИТЕЛЯ лица.

**3.** Да получи договорената цена по изпълнение на договора в сроковете и при условията на този договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9** ВЪЗЛОЖИТЕЛЯТ има право:

**1.** Да иска от ИЗПЪЛНИТЕЛЯ да изпълни предмета на този договор качествено, в срок и без отклонения.

**2.** Да получава информация за хода на изпълнението на този договор, както и да осъществява текущ контрол.

**3.** Да дава задължителни указания на ИЗПЪЛНИТЕЛЯ по повод изпълнението на възложеното.

**4.** Да откаже приемането на части или цялото количество работа, когато ИЗПЪЛНИТЕЛЯТ се е отклонил от изискванията на предмета на услугата.

**5.** Да откаже заплащането на съответното възнаграждение, докато ИЗПЪЛНИТЕЛЯТ не изпълни своите задължения съгласно договора.

**6.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл. 10.** ВЪЗЛОЖИТЕЛЯТ се задължава:

**1.** Да окаже необходимото съдействие на ИЗПЪЛНИТЕЛЯ при изпълнение на задълженията по договора, предоставяйки му необходимата за работа информация.

**2.** При точно и качествено изпълнение, да приеме от ИЗПЪЛНИТЕЛЯ цялата извършена работа по този договор чрез подписване на окончателен приемо-предавателен протокол.

**3.** Да заплати договорената цена по реда на чл. 5 от договора.

**4.** Да предостави на ИЗПЪЛНИТЕЛЯ писмена заявка за доставка на необходимите му лекарствени продукти с точни данни /вид, брой/ за всеки продукт.

**5.** ВЪЗЛОЖИТЕЛЯТ се задължава да извършва плащанията на ИЗПЪЛНИТЕЛЯ в лева, по банков път, срещу представена фактура;

**6.** Да уведомява своевременно ИЗПЪЛНИТЕЛЯ при възникнали затруднения в плащането по обективни причини;

**7.** Да провери състоянието на доставените лекарствени продукти и да направи своите възражения за несъответствия в тяхното количество, вид и годност в момента на приемане на стоката.

**8.** При установени скрити недостатъци и дефекти по доставените лекарствени продукти, както и несъответствия на тяхното количество и вид с предварително заявеното, ВЪЗЛОЖИТЕЛЯТ се задължава да уведоми незабавно ИЗПЪЛНИТЕЛЯ и да върне обратно полученото на ИЗПЪЛНИТЕЛЯ.

**VI. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 11 (1**) При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 1500 /хиляда и петстотин/ лв., представляваща 3 % (три на сто) от максималната стойност на договора без вкл. ДДС.

**(2)** Всички банкови разходи свързани, с обслужването на превода на гаранцията, включително при възстановяването й са за сметка на ИЗПЪЛНИТЕЛЯ.

**(3)** ВЪЗЛОЖИТЕЛЯТ задържа гаранцията за изпълнение на договора, без да дължи лихви, ако в процеса на неговото изпълнение възникне спор между страните до неговото решаване чрез споразумение или чрез влязло в сила съдебно решение.

**(4)** ВЪЗЛОЖИТЕЛЯТ има право да задържи гаранцията за изпълнение в пълен размер при пълно неизпълнение на задълженията на ИЗПЪЛНИТЕЛЯ по този договор.

**(5)** ВЪЗЛОЖИТЕЛЯТ има право да удържи от стойността на гаранцията размера на начислената неустойка по чл. 15 от настоящия договор поради неточно изпълнение на задълженията на ИЗПЪЛНИТЕЛЯ.

**(6)** Когато ИЗПЪЛНИТЕЛЯТ е представил банкова гаранция се представя оригиналът й със срок на валидност не по-малко от 60 календарни дни след изтичане на срока за изпълнение на договора. Банковата гаранция трябва да е неотменяема, безусловна и да покрива 100 % от стойността на гаранцията за изпълнение. ВЪЗЛОЖИТЕЛЯТ има право да пристъпи към упражняване на правата по гаранцията при условията на предходните алинеи. Когато се позовава на “непреодолима сила”, промени срока или забави изпълнението на договора, ИЗПЪЛНИТЕЛЯТ се задължава да удължи срока на банковата гаранция за срок, посочен от ВЪЗЛОЖИТЕЛЯ.

**(7)** ВЪЗЛОЖИТЕЛЯТ освобождава гаранцията за изпълнение на договора в срок до 20 (двадесет) дни след приключване на изпълнението на договора и приемането на услугата с окончателен приемателно-предавателен протокол, като има право да приспадне от гаранцията дължимите му неустойки в резултат на лошо или забавено изпълнение на задълженията по договора.

|  |
| --- |
| **VIІ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО** |
| **Чл. 12.** **(1)** Приемането на извършената работа по чл. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица. |
| **(2)** Приемането на работата по настоящия договор се удостоверява с подписване от лицата по ал. 1 на двустранен приемо – предавателен протокол. |
| **(3)** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя. |

**VІІІ. ПРЕКРАТЯВАНЕ НА ДОГОВОРА. ОТГОВОРНОСТ**

|  |
| --- |
| **Чл. 13. (1)** Настоящият договор се прекратява: |
| 1. С изтичане на срока по чл. 2, ал. 1; |
| 2. По взаимно съгласие между страните, изразено в писмена форма; |
| 3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна; |
| 4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ; |
| 5. С окончателното му изпълнение;  6. При промяна на нормативната уредба, касаеща предмета на договора. |
| 7. При сключване на нов договор със същия предмет въз основа на рамково споразумение. |
|  |
| **(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ: |
| 1. забави изпълнението на някое от задълженията си по договора с повече от един ден; |
| 2. не отстрани в разумен срок, определен от ВЪЗЛОЖИТЕЛЯ, констатирани недостатъци; |
| 3. не изпълни точно някое от задълженията си по договора; |
| 4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му. |
|  |

**Чл. 14.** При пълно неизпълнение на договораВЪЗЛОЖИТЕЛЯТзадържа сумата по представените гаранции за изпълнение на договора.

**Чл. 15. (1)** При забава на ИЗПЪЛНИТЕЛЯ, същият дължи неустойка в размер на 0,05 % върху стойността на договора за всеки просрочен ден, но не повече от 10 %.

**(2)** При частично неизпълнение на договора ИЗПЪЛНИТЕЛЯТ дължи неустойка в размер на 5% от стойността на неизпълнението.

**Чл. 16.** При забава в плащането ВЪЗЛОЖИТЕЛЯТ дължи неустойка в размер на законната лихва за всеки просрочен ден след изтичане на сроковете по чл. 5 върху съответната незаплатена част, но не повече от 5 процента от общата стойност на договора.

**Чл. 17.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**ІХ. НЕПРЕОДОЛИМА СИЛА.**

**Чл. 18.** **(1)** Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон, и ако тези обстоятелства, непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което, действат такива обстоятелства.

**(2)** Настъпването на такива обстоятелства се доказва с надлежно оформен документ от компетентните органи и се фиксира чрез двустранен протокол между страните.

**Чл.19.** **(1)** Страната, която се намира в невъзможност да изпълнява задълженията си по този договор поради непреодолима сила е длъжна незабавно:

1. да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

**(2)** Докато трае непреодолимата сила, изпълнението на задължението се спира.

**(3)** Не може да се позовава на непреодолима сила онази страна, чиято небрежност или умишлени действия или бездействие са довели до невъзможност за изпълнението на договора.

**(4)** Липсата на парични средства не представлява непреодолима сила.

**(5)** Определено събитие не може да се квалифицира като “непреодолима сила”, ако:

1. ефектът от това събитие е могъл да се избегне, ако някоя от страните е изпълнявала добросъвестно задълженията си по този договор

2. ефектът от това събитие е могъл да бъде избегнат или намален с полагането на всички разумни грижи.

**(6)** При настъпване на непреодолима сила, неизправната страна, която е била в забава не може да се позовава на същата и не се освобождава от отговорност за неизпълнение на задълженията си по настоящия договор.

**Х. КОНФИДЕНЦИАЛНОСТ**

**Чл. 20.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

**Чл. 21.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл. 22.** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**ХІ. ДРУГИ УСЛОВИЯ**

|  |
| --- |
| **Чл. 23.** Изменение на сключен договор за обществена поръчка се допуска по изключение, при условията на чл. 116, ал. 1, т. 6 от Закона за обществените поръчки. |
|  |
|  |
| **Чл. 24.** **(1)** Всички спорове по този договор се уреждат чрез преговори между страните, а при непостигане на съгласие - ще се отнасят за решаване от компетентния съд в Република България. |
| **(2)** За всички неуредени в този договор въпроси се прилагат разпоредбите на действащото законодателство. |
| **Чл. 25.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 117 от ЗОП. |

Настоящият договор се подписа в 3 еднообразни екземпляра – два за ВЪЗЛОЖИТЕЛЯ, един за ИЗПЪЛНИТЕЛЯ.

Неразделна част от настоящия договор са следните приложения:

1. Техническо предложение на участника, определен за изпълнител (Приложение № 1);

2. Техническа спецификация - Списък на лекарствени продукти за нуждите на ЦСМП (Приложение № 2);

3. Ценово предложение (Приложение № 3).

Лице за контакт от страна на ВЪЗЛОЖИТЕЛЯ: /име, тел., факс, електронен адрес, адрес:/………………………………….

Лице за контакт от страна на ИЗПЪЛНИТЕЛЯ: /име, тел., факс, електронен адрес, адрес:/………………………………….

ВЪЗЛОЖИТЕЛ: ИЗПЪЛНИТЕЛ:

....................................... .................................................

.......................................

Главен счетоводител:

/…………………… /

**РАЗДЕЛ VІ. ОБРАЗЦИ НА ДОКУМЕНТИ**

1. Представяне на участника
2. Декларация за запознаване с условията на поръчката
3. Декларация по чл. 66 от ЗОП
4. Декларация за съгласие за участие като подизпълнител
5. Декларация по чл. 101, ал. 11 от ЗОП
6. По чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от участник/ подизпълнител
7. Декларация по чл. 59, ал. 1, т. 3 от Закона за мерките срещу изпирането на пари
8. Декларация за липса на обстоятелствата по чл. 54, ал. 1, т. 1, 2 и 7 от ЗОП
9. Декларация за липса на обстоятелствата по чл. 54, ал. 1, т. 3, 4 и 5 от ЗОП
10. Списък на доставките или услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената доставка
11. Декларация по чл. 102, ал. 1 от ЗОП
12. Техническо предложение
13. Декларация за валидност на офертите
14. Декларация за съгласие с клаузите на проекта на договор
15. Ценово предложение